**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO RÁMCOVÁ ZMLUVA O DIELO (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Róbert Dúbravčík, telefón: + 421 (0)903 305 748, e-mail: dubravcik.robert@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri[doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť], kontaktná osoba pre servisné veci: [doplniť], telefón: [doplniť], e-mail: [doplniť] (ďalej len „**Zhotoviteľ** ”) na druhej strane.

**Vzhľadom k tomu, že:**

1. Objednávateľ má záujem o zabezpečenie upgradu informačného, komunikačného a riadiaceho systému, za účelom čoho realizoval verejné obstarávanie na predmet zákazky č. PL 16/2021 ***„Upgrade informačného, komunikačného a riadiaceho systému*“** na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť];
2. Zhotoviteľ je úspešným uchádzačom verejného obstarávania na predmet zákazky č. PL 16/2021 ***„Upgrade informačného, komunikačného a riadiaceho systému*“**; a
3. Zmluvné strany majú záujem upraviť si vzájomné práva a povinnosti súvisiace s vykonaním Diela;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Dielo** znamená upgrade informačného, komunikačného a riadiaceho systému, pričom bližšia špecifikácia a rozsah Diela je obsahom Prílohy 1 Zmluvy – *Špecifikácia Diela*;
3. **Cena** znamená cena za vykonanie Diela uvedená v Prílohe 2 Zmluvy – *Cena za Dielo*;
4. **Miesto plnenia** znamená dopravné prostriedky MHD, pričom presné Miesto plnenia bude Zhotoviteľovi oznámené podľa článku 2 bod 2.2. Zmluvy alebo podľa článku 3 bod 3.2 Zmluvy;
5. **Údržba** znamená zabezpečenie funkčnosti informačného, komunikačného a riadiaceho systému ako celku podľa požiadaviek Objednávateľa prostredníctvom servisných úkonov v zmysle bodov 2.2 a 2.3 Prílohy 1 Zmluvy;
6. **Cena za údržbu** znamená paušálny poplatok za servis a cena za servisné úkony, pričom paušálny poplatok je uvedený v Prílohe 2 Zmluvy;
7. **Preberací protokol** znamená protokol o odovzdaní a prevzatí Diela za podmienok špecifikovaných v článku 3 Zmluvy;
8. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
9. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
10. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
11. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
12. **Autorský zákon** znamená zákon č. 185/2015 Z. z. Autorský zákon v znení neskorších predpisov;
13. **Licencia** znamená výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona; pričom súčasťou Licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu.
14. **Odplata** znamená odmena za Dielo vykonané v súlade so Zmluvou a s objednávkou podľa článku 2 bod 2.2 Zmluvy a odovzdané v súlade s článkom 3 bod 3.7 Zmluvy;
15. **Subdodávateľ** znamená fyzická alebo právnická osoba uvedená v zmluve uzatvorenej medzi Zhotoviteľom a Subdodávateľom, ktorá je poverená vykonaním časti Diela alebo Údržby, pričom zoznam Subdodávateľov je uvedený v Prílohe 4 Zmluvy – Zoznam Subdodávateľov
16. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
17. **Zmluvná strana** znamená Objednávateľ a/alebo Zhotoviteľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak; a
18. **PREDMET ZMLUVY**
19. Predmetom Zmluvy je záväzok:
20. Zhotoviteľa vykonať pre Objednávateľa Dielo a s tým spojený záväzok vykonávať Údržbu; a
21. Objednávateľa zaplatiť Zhotoviteľovi za vykonané Dielo Cenu a za vykonaná Údržbu Cenu za údržbu;

 a to za podmienok stanovených Zmluvou.

1. Vykonanie Diela sa uskutoční na základe písomnej objednávky v zmysle článku 3 bod 3.1. Zmluvy. Takto vystavená objednávka bude podkladom pre fakturáciu podľa článku 4 Zmluvy. Objednávka bude písomná a obsahuje najmä špecifikáciu Diela, upresnenie Miest plnenia a identifikácia dopravných prostriedkov MHD. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Zhotoviteľa uvedenej v záhlaví Zmluvy. Doručením objednávky Zhotoviteľovi sa objednávka považuje za potvrdenú Zhotoviteľom.
2. **PODMIENKY VYKONANIA DIELA A ÚDRŽBY DIELA**
	1. Zhotoviteľ sa zaväzuje vykonať Dielo riadne, včas a v rozsahu podľa objednávky a za podmienok uvedených v Zmluve. Zmluvné strany sa dohodli, že Zhotoviteľ je povinný vykonať Dielo – upgrade informačného, komunikačného a riadiaceho systému **do 6 mesiacov odo dňa doručenia objednávky** podľa článku 2 bod 2.2 Zmluvy.
	2. Zhotoviteľ sa zaväzuje vykonávať Údržbu Diela. Zhotoviteľ je povinný začať vykonávať plnenie podľa tohto článku do 2 Pracovných dní od odovzdania Protokolu o vykonaní upgradu podľa článku 3 bod 3.7 Zmluvy, ak sa Objednávateľ so Zhotoviteľom nedohodnú inak. Zhotoviteľ je povinný odovzdať Objednávateľovi súpis úprave, ktoré Zhotoviteľ vykonal na Diele podľa bodu 2.3 Prílohy 1 Zmluvy. Zhotoviteľ sa zaväzuje plniť tento bod počas 98 % za každých 12 po sebe idúcich hodín nepretržite až do konca platnosti Zmluvy.
	3. Zhotoviteľ sa zaväzuje vykonať Objednávateľovi Dielo vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy.
	4. Zhotoviteľ je povinný vykonať Dielo v súlade s požiadavkami uvedenými v tejto Zmluve a špecifikovanými v Prílohe 1 Zmluvy.
	5. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy.
	6. Zhotoviteľ sa zaväzuje spolu s vykonaním Diela zabezpečiť aj súvisiace služby spojené s dodaním komponentov na Miesto plnenia a ich inštaláciou.
	7. Dielo sa považuje za vykonané riadne a včas v lehote podľa tohto článku bod 3.1 Zmluvy Zhotoviteľom, odovzdaním **Protokolu o vykonaní upgradu** v súlade s Prílohou 3 Zmluvy a súčasne odovzdaním potrebnej dokumentácie uvedenej v Prílohe 1 Zmluvy ako aj Licencie k Dielu, a to v súlade so Zmluvou a podľa požiadaviek uvedených v objednávke. Protokol o vykonaní upgradu podpíšu oprávnené osoby za obe Zmluvné strany, ak bolo Dielo vykonané bez výhrad.
	8. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, Cene alebo účelu Zmluvy.
	9. V prípade, že Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Protokole o vykonaní upgradu s uvedením termínu ich odstránenia. Vady uvedené v Protokole o vykonaní upgradu sa považujú za odstránené opätovným podpisom protokolu o odstránení týchto vád.
	10. Zhotoviteľ je povinný odstrániť bez zbytočného odkladu prípadné vady Diela, ktoré Objednávateľ nezistil pri preberacom konaní.
	11. Vlastnícke právo k Dielu prechádza na Objednávateľa dňom protokolárneho odovzdania Diela podľa tohto článku bod 3.7 Zmluvy bez výhrad, pričom osobnostné autorské práva ostávajú zachované. Zhotoviteľ sa zaväzuje udeliť Objednávateľovi Licenciu na používanie Diela podľa článku 5 Zmluvy.
3. **CENA ZA DIELO A PLATOBNÉ PODMIENKY**
4. Cena je stanovená za vykonanie Diela ako celku a Cena za údržbu je stanovená za mesačnú Údržbu podľa článku 3 bod 3.2 Zmluvy. Cena a Cena za údržbu je uvedená v Prílohe 2 Zmluvy a je konečná, bez možnosti doúčtovania ďalších nákladov. V Cene bez DPH sú zahrnuté všetky náklady, ktoré sú spojené s vykonaním Diela, vrátane nákladov na dopravu Zhotoviteľa do a z Miesta plnenia a Odplatu za Licenciu k Dielu uvedenú v článku 3 bod 3.7 Zmluvy. V Cene za údržbu bez DPH sú zahrnuté všetky náklady, ktoré sú spojené s vykonaním Údržby podľa článku 3 bod 3.2 Zmluvy, vrátane nákladov na dopravu Zhotoviteľa do a z Miesta plnenia. Pri DPH sa bude postupovať podľa osobitných predpisov.
5. Právo Zhotoviteľa na zaplatenie Ceny vzniká riadnym a včasným vykonaním Diela – upgrade informačného, komunikačného a riadiaceho systému, na základe objednávky podľa článku 3 bod 3.1 Zmluvy a za podmienok podľa Zmluvy v spojení s článkom 3 bod 3.7 a 3.11 Zmluvy. Zhotoviteľ vystaví Objednávateľovi faktúru na zaplatenie Ceny za vykonané Dielo a doručí ju Objednávateľovi najneskôr do 5. (piatich) Pracovných dní odo dňa vykonania Diela podľa článku 3 bod 3.7 Zmluvy, pričom prílohami faktúry bude príslušná objednávka a Protokol o vykonaní upgradu. V prípade vykonávanej mesačnej Údržby podľa článku 3 bod 3.2 Zmluvy, Zhotoviteľ vystaví Objednávateľovi faktúru na zaplatenie Ceny za údržbu za vykonanú mesačnú Údržbu Diela a doručí ju Objednávateľovi najneskôr do 5. (piatich) Pracovných dní odo dňa vykonania údržby Diela podľa článku 3 bod 3.2 Zmluvy, pričom prílohami faktúry bude podpísaný súpis servisných úkonov oboma Zmluvnými stranami.
6. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Objednávateľom prípade, ak faktúra nebude spĺňať tieto náležitosti a náležitosti podľa tohto článku bod 4.2 Zmluvy je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
7. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Zhotoviteľa uvedený v záhlaví Zmluvy.
8. Obchodovateľný objem počas trvania Zmluvy je v celkovej výške **[doplniť] EUR (slovom: [doplniť]) bez DPH**.
9. **UDELENIE LICENCIE**
	1. Zhotoviteľ priamo Zmluvou udeľuje Objednávateľovi v súlade s § 65 a nasl. Autorského zákona licenciu
	na použitie Diela.
	2. Licenciou podľa tohto článku bod 5.1 Zmluvy sa rozumie výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona. Súčasťou tejto licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu.
	3. Zmluvné strany sa dohodli, že k udeleniu licencie dochádza momentom riadneho odovzdania a prevzatia Diela podľa článku 3 bod 3.7 Zmluvy.
	4. Zmluvné strany sa dohodli, že odmena za udelenie licencie je zhrnutá v Cene.
	5. Zhotoviteľ týmto vyhlasuje, že v momente udelenia licencie je nositeľom všetkých osobnostných a majetkových práv k Dielu ako k autorskému dielu.
10. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Zhotoviteľ poskytuje záruku **36 (tridsaťšesť) mesiacov na vykonané Dielo,** pričom záručná doba začína plynúť odo dňa riadneho vykonania Diela podľa článku 3 bod 3.11 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád vykonaného Diela.
	2. Zhotoviteľ ručí za to, že výsledky vykonaného Diela budú mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Dielo bude vykonané bez vád, ktoré by rušili alebo znižovali jej kvalitu.
	3. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. V prípade, že sa preukáže zodpovednosť Zhotoviteľa za skryté vady počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ je povinný Zhotoviteľovi písomne alebo elektronickou poštou na emailovú adresu kontaktnej osoby za technické veci Zhotoviteľa oznámiť vadu Diela bezodkladne po tom, čo ju zistil. Objednávateľ Zhotoviteľovi najmä popíše vady Diela a ako sa prejavujú.
	5. V prípade zistenia vady na Diele, ktorá robí Dielo nefunkčným alebo nespĺňa požiadavky Objednávateľa je Zhotoviteľ povinný najneskôr do 24 (dvadsaťštyri) hodín od nahlásenia vady Objednávateľom podľa tohto článku bodu 6.4 Zmluvy odstrániť vadu Diela. V prípade ak ide o vadu Diela, ktorá neznemožňuje funkčnosť palubných počítačov vozidiel (OBC) a vonkajších informačných panelov vozidiel, a túto vadu Diela nie je možné odstrániť do 24 hodín od nahlásenia, sa Objednávateľ so Zhotoviteľom dohodnú na termíne odstránenia vady Diela ako aj na ďalšom postupe. Zhotoviteľ je povinný na svoje náklady a v stanovenej lehote odstrániť nahlásene vady Diela , a to aj v prípade, ak sa domnieva, že za tieto vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o predmetných vadách znáša náklady na odstránenie týchto vád Zhotoviteľ.
	6. Pokiaľ Zhotoviteľ nesplní svoju povinnosť odstrániť vady v lehote stanovenej podľa tohto článku bod 6.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
	7. Zhotoviteľ nezodpovedá za vady spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
	8. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
11. **SUBDODÁVATELIA**
12. Zhotoviteľ nesmie poveriť vykonaním Diela / Údržbou ako celku iný subjekt. Vykonaním časti Diela/ Údržby je Zhotoviteľ oprávnený poveriť Subdodávateľa.
13. Každá zmluva, na základe ktorej Zhotoviteľ poverí tretiu stranu vykonaním časti Diela /Údržby sa považuje za zmluvu so Subdodávateľom. Zhotoviteľ je pred uzatvorením zmluvy so Subdodávateľom, ktorý nie je uvedený v Prílohe 4 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela /Údržby, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
14. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
15. Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal vykonávať časť Diela / Údržby vykonávanú týmto Subdodávateľom.
16. Časťou Diela/ Údržby, ktorou vykonaním poveril Zhotoviteľ na základe zmluvného vzťahu Subdodávateľa, nesmie byť zverená Subdodávateľom tretej osobe.
17. Každé poverenie tretej strany vykonaním časti Diela/ Údržby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t.j. písomným dodatkom k Zmluve.
18. **SANKCIE**
19. V prípade porušenia zmluvnej povinnosti Zhotoviteľa vykonať Dielo riadne alebo včas v lehote plnenia podľa článku 3 bod 3.1 Zmluvy , Objednávateľ je oprávnený požadovať od Zhotoviteľa zaplatenie zmluvnej pokuty vo výške 200 (dvesto) EUR za každý deň omeškania, a to aj opakovane.
20. V prípade porušenia zmluvnej povinnosti Zhotoviteľa vykonať Údržbu riadne alebo včas v lehote plnenia podľa článku 3 bod 3.2 Zmluvy, Objednávateľ je oprávnený požadovať od Zhotoviteľa zaplatenie zmluvnej pokuty vo výške 200 (dvesto) EUR za každé nesplnenie kritéria podľa článku 3, poslednej vety bodu 3.2 Zmluvy, a to aj opakovane.
21. V prípade, ak sa Objednávateľ dostane do omeškania so zaplatením Ceny alebo Ceny za údržbu, Zhotoviteľ je oprávnený od Objednávateľa požadovať zaplatenie úroku z omeškania vo výške 0,022 % z nezaplatenej Ceny alebo z nezaplatenej Ceny za údržbu za každý deň omeškania.
22. V prípade porušenia zmluvnej povinnosti Zhotoviteľa odstrániť vady Diela včas podľa článku 6 bod 6.5 Zmluvy, Objednávateľ je oprávnený požadovať od Zhotoviteľa zaplatenie zmluvnej pokuty vo výške 150 (stopäťdesiat) EUR za každý deň omeškania, a to aj opakovane.
23. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie Subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
	1. požadovať od Zhotoviteľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň

* 1. odmietnuť plnenie vykonané Subdodávateľom Zhotoviteľa, ktorý nebol písomne schválený Objednávateľom podľa článku 7 bod 7.2 Zmluvy alebo podľa článku 12 bod 12.9 Zmluvy.
1. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bod 8.1, 8.2, 8.4 a 8.5 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Zhotoviteľovi. Uplatnením zmluvnej pokuty nie je dotknuté právo Objednávateľa na náhradu škody.
2. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
3. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Zhotoviteľa.
4. **VYHLÁSENIA A ZÁRUKY**
5. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:
6. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
7. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na vykonanie Diela,
a riadne plní všetky povinnosti, porušenie ktorých by mohlo viesť k jeho zrušeniu;
8. je zapísaný v Registri partnerov verejného sektora, pokiaľ sa naňho takáto povinnosť vzťahuje;
9. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
10. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
11. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
12. Pokiaľ sa preukáže, že ktorékoľvek z vyhlásení Zhotoviteľa uvedených v tomto článku bod 9.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Zhotoviteľa, zaväzuje sa Zhotoviteľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
13. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
14. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
15. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
16. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Diela, a riadne plní všetky povinnosti, porušenie ktorých by mohlo viesť k jeho zrušeniu.
17. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
18. **KOMUNIKÁCIA**
19. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
20. Zmluvné strany sa dohodli, že akékoľvek oznámenie alebo iná formálna korešpondencia, pokiaľ nie je v Zmluve uvedené inak, sa budú pre účely Zmluvy považovať za doručené:
21. v deň doručenia zásielky, ak bola zásielka doručená osobne alebo kuriérnou službou; alebo
22. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
23. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
24. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
25. **TRVANIE A ZÁNIK ZMLUVY**
26. Zmluva sa uzatvára na dobu určitú, **a to:**
27. na **48 (štyridsaťosem) mesiacov** odo dňa účinnosti Zmluvy; alebo
28. do vyčerpania obchodovateľného objemu podľa článku 4 bod 4.5 Zmluvy,

podľa toho, ktorý z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 4 bod 4.5 Zmluvy počas 48 mesiacov odo dňa účinnosti Zmluvy, môže byť Zmluva na návrh Objednávateľa za podmienok stanovených Zákonom o verejnom obstarávaní predĺžená do vyčerpania obchodovateľného objemu na základe písomného dodatku k Zmluve.

1. Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným odstúpením od Zmluvy, písomnou výpoveďou, alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje okrem prípadov uvedených v článkoch Zmluvy aj prípady, ak:
4. Zhotoviteľ nevykoná Dielo riadne alebo včas v lehote plnenia podľa článku 3 bod 3.1 Zmluvy;
5. Zhotoviteľ nevykoná Údržbu riadne alebo včas v lehote plnenia podľa článku 3 bod 3.2 Zmluvy;
6. Zhotoviteľ neodstráni vady Diela riadne a včas podľa článku 6 Zmluvy;
7. Vykonané Dielo nebudú zodpovedať vlastnostiam dohodnutým v Zmluve a/alebo objednávke, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
8. Zhotoviteľ poverí vykonaním Diela také osoby, ktoré nie sú odborne spôsobilé na vykonávanie príslušných činností;
9. Zhotoviteľ poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 7 Zmluvy alebo článku 12 bod 12.9 Zmluvy;
10. sa niektoré z vyhlásení Zhotoviteľa podľa článku 9 bod 9.1 Zmluvy ukáže ako nepravdivé.
11. Objednávateľ má taktiež právo odstúpiť od Zmluvy, ak Zhotoviteľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
12. V prípade, ak k odstúpeniu od Zmluvy dôjde z dôvodu, že Zhotoviteľ nie je schopný vykonať Dielo /Údržbu v požadovanej kvalite, v požadovanom množstve a/alebo za Cenu alebo Cenu za údržbu, ktorú ponúkol, Objednávateľ má právo požadovať od Zhotoviteľa zmluvnú pokutu vo výške 35 % z obchodovateľného objemu podľa článku 4 bod 4.5 Zmluvy.
13. Za podstatné porušenie Zmluvy Zhotoviteľ považuje prípad, ak sa niektoré z vyhlásení Objednávateľa podľa článku 9 bod 9.4 Zmluvy ukáže ako nepravdivé.
14. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
15. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
16. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
17. Zmluvu môže Objednávateľ vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví Zmluvy, pričom výpovedná lehote je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi.
18. Zmluva zaniká aj na základe písomnej dohody Zmluvných strán.
19. **ZÁVEREČNÉ USTANOVENIA**
20. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
21. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
22. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
23. Práva a povinnosti zo Zmluvy prechádzajú na právnych nástupcov Zmluvných strán. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
24. Zmluvné strany sa dohodli v rozsahu, v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
25. Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
26. Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.
27. Objednávateľ podpisom Zmluvy akceptuje Subdodávateľov Zhotoviteľa, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie poskytovať Služby/ vykonávať Dielo/ Údržbu preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 4 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela / Údržby, ktorú má Subdodávateľ vykonávať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
28. Zhotoviteľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie poskytovať Služby/ vykonávať Dielo / Údržbu preukazuje vo vzťahu k tej časti predmetu zákazky, ktorú má Subdodávateľ plniť. Zhotoviteľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela/ Údržby, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
29. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
30. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
31. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
32. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopis.

**PRÍLOHA 1**

**ŠPECIFIKÁCIA DIELA A CENA**

Tvorí samostatnú prílohu v súťažných podkladoch.

**Na CD nosiči:**

Standardy 2020\_202011-Doplnok E - Displeje\_07d

Standardy 2020\_202011-Doplnok E

**PRÍLOHA 2**

**Cena za dielo**

|  |  |  |
| --- | --- | --- |
| **P.č.** | **Predmet zákazky** | **Celková cena v EUR bez DPH** |
| **1.** | Upgrade informačného, komunikačného a riadiaceho systému |  |
| **2.** | Mesačná Údržba / paušál |  |

**PRÍLOHA 3**

**PROTOKOL**

**Protokol o vykonaní upgradu**

Objednávateľ:

|  |  |
| --- | --- |
| Názov spoločnosti: | Dopravný podnik Bratislava, a.s. |
| Adresa spoločnosti: | Olejkárska 1, 814 52 Bratislava |
| IČO: | 00 492 736 |
| Kontaktná osoba pre technické veci: | Róbert Dúbravčík - +421 (0)903 305 748 |

Zhotoviteľ:

|  |  |
| --- | --- |
| Názov Zhotoviteľa: |  |
| Adresa sídla / prevádzky: |  |
| PSČ: |  |
| Mesto: |  |
| E-mail: |  |
| Tel.: |  |
| IČO: |  |
| DIČ: |  |
| IČ DPH: |  |

Servisný technik:

|  |  |
| --- | --- |
| Meno a priezvisko: |  |
| Dátum a čas servisu: |  |
| Interné číslo vozidla: |  |

Upgrade informačného, komunikačného a riadiaceho systému

|  |  |  |  |
| --- | --- | --- | --- |
| Por. č. | Vykonané Dielo / Miesto plnenia/ číslo dopravného prostriedku MHD | Drobné vady Diela/ Dátum odstránenia vady/Podpisy oprávnených osôb | Licencia k Dielu |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Prevzal/skontroloval (miesto a dátum):

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRÍLOHA 4**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva – CTO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]